ROZHODNUTIE EURÓPSKEHO PARLAMENTU A RADY
zo 17. decembra 2009
o mobilizácii nástroja flexibility podľa bodu 27 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
(2009/1007/EÚ)
EURÓPSKY PARLAMENT A RADA EURÓPSKEJ ÚNIE,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na piaty odsek bodu 27,
so zreteľom na návrh Komisie,
keďže po preskúmaní všetkých možností prerozdeľovania rozpočtových prostriedkov v rámci podokruhu 1a sa obe zložky rozpočtového orgánu na zmierovacom zasadnutí 18. novembra 2009 dohodli na mobilizácii nástroja flexibility s cieľom doplniť finančné prostriedky v rozpočte na rok 2010, presahujúce strop podokruhu 1a, a to:
-
120 miliónov EUR na účely financovania projektov v oblasti energetiky v kontexte Plánu hospodárskej obnovy Európy;
-
75 miliónov EUR na vyradenie jadrovej elektrárne Kozloduj z prevádzky,
ROZHODLI TAKTO:
Článok 1
Pre všeobecný rozpočet Európskej únie na rozpočtový rok 2010 sa nástroj flexibility využije na poskytnutie sumy vo výške 195 miliónov EUR vo viazaných rozpočtových prostriedkoch v rámci podokruhu 1a.
Táto suma sa použije na doplnenie finančných prostriedkov takto:
-
120 miliónov EUR na účely financovania projektov v oblasti energetiky v kontexte Plánu hospodárskej obnovy Európy;
-
75 miliónov EUR na vyradenie jadrovej elektrárne Kozloduj z prevádzky.
Článok 2
Toto rozhodnutie sa uverejní v Úradnom vestníku Európskej únie.
V Štrasburgu 17. decembra 2009